195 



I Vintren 1912—13 var deres Forhold i Inddæmningen saa- 

 ledes, at der 27 Oktober begyndte al indfinde sig mindre Flokke; 

 1 December saas her en Flok paa henimod Hundrede, og senere 

 i Januar, Februar og Marts holdt der sig en Flok paa omkring 

 30, altid paa det samme Sted. Volden, der gaar om Inddæm- 

 ningen, danner et Sted en Krumning, og i dens Hulhed var 

 Grøniriskerne stadig at træffe, sad i Græsset og søgte Føde her. 

 Naarsomhelst man kom, kunde man finde dem, og morsomt 

 var det at staa lige ved og betragte hele Flokken; de var højst 

 forskellige, nogle ganske uanseelig brunlige med kun ringe An- 

 tydning af gult eller grønt, og derfra alle Overgange til de aller 

 kraftigst farvede grønne, gamle Hanner. Marts Maaned var 

 smuk og mild, men Grøniriskerne holdt sig stadig her i Flok; 

 endnu 6 April saas en 30 — 40 Stykker her, nogle saas 21 April, 

 og de sidste 25 April. Den følgende Vinter var Forholdet ganske 

 det samme; fra i November til ind i Marts holdt sig en Flok 

 paa det samme Sted, hvor de saa ikke siden har været at træffe. 



To Reder viste følgende Forhold: 



1. Yderst et Lag Rodtrævler af et Træ, her indenfor Mos 

 iblandet fine Rodtrævler, inderst et Lag Fjer. 



2. Rede i Gran, Æggene rugede men Reden var forladt. 

 Vægt 34,5 g. ; indvendig Diameter 6,5 cm. Yderst et Lag af grove 

 Pinde og grønt Mos, derefter kun Mos. Vægt af Mos 17,6 g, af 

 Pinde, Rodtrævler og Plantestængler 7,5 g. Inderst et Lag af 

 fine Plantedele, Rodtrævler, enkelte Fjer og Traad, Vægt 7,6 g. 



IRISK (Cannabina linota). Den er her i Egnen en yderst 

 almindelig Ynglefugl. I Modsætning til Grønirisk og Stillids, der 

 ses til langt hen paa Vintren og saa først viser sig ret sent paa 

 Foraaret, trækker den tidlig bort, forsvinder allerede i Oktober, 

 men vender saa tilbage som en af de tidlige Foraarsfugle. Dens 

 Ankomst om Foraaret er alt andet end regelmæssig; den kan 

 vise sig først i Februar, naar Vejret er mildt, eller vente til hen 

 i Midten af Marts, men naar den kommer, er den altid i Flok, 

 undertiden endda en ret stor, og synger saa straks. 



1910. 2 Marts, Irisk sang. 



1911. 9 — saas for første Gang iaar, 4 Stykker sammen. 

 1913. 17 — i Skoven nogle Flokke paa ialt henved Hun- 

 drede Stykker. 



